การจดทะเบียนพาณิชย์
  องค์การบริหารส่วนตำบลมะม่วงสองต้น
อำเภอเมือง  จังหวัดนครศรีธรรมราช
  (  การยื่นจดทะเบียนพาณิชย์
ตั้งแต่วันที่  ๔  มกราคม  ๒๕๕๔  เป็นต้นไป กระทรวงพาณิชย์
กรมพัฒนาธุรกิจการค้าได้ถ่ายโอนภารกิจงานทะเบียนพาณิชย์จากองค์การบริหารส่วนจังหวัดนครศรีธรรมรา  ให้องค์การบริหารส่วนตำบลมะม่วงสองต้น     อำเภอเมือง    จังหวัดนครศรีธรรมราช    เพื่อเป็นการอำนวยความสะดวกให้แก่ผู้ประกอบการที่อยู่ในพื้นที่ห่างไกลไม่ต้องเดินทางไปยื่นขอ   จดทะเบียนพาณิชย์ที่องค์การบริหารส่วนจังหวัดนครศรีธรรมราช   เป็นการประหยัดเวลาและค่าใช้จ่ายในการเดินทาง     และผู้ประกอบการสามารถนำหลักฐานการจดทะเบียนไปใช้ในการทำธุรกรรมได้    องค์การบริหารส่วนตำบลมะม่วงสองต้น    อำเภอเมือง      จังหวัดนครศรีธรรมราช   จึงประสัมพันธ์ให้     ผู้ประกอบกิจการที่ตั้งอยู่ในเขตพื้นที่องค์การบริหารส่วนตำบลมะม่วงสองต้น   ได้ทราบโดยทั่วกัน ดังนี้
***การยื่นจดทะเบียนพาณิชย์***
๑.    สำเนาบัตรประจำตัวประชาชน


จำนวน  ๑  ฉบับ
๒.   สำเนาทะเบียนบ้าน 




จำนวน  ๑  ฉบับ
๓.   หนังสือมอบอำนาจ(ถ้ามี)  



จำนวน  ๑  ฉบับ
***ยื่น   ที่ไหน  เมื่อใด***
   ยื่นได้ที่สำนักงานทะเบียนพาณิชย์องค์การบริหารส่วนตำบลมะม่วงสองต้น  อำเภอเมือง  จังหวัดนครศรีธรรมราช  โดยผู้ประกอบการที่มีกิจการตั้งอยู่ในเขตพื้นที่องค์การบริหารส่วนตำบลมะม่วงสองต้น     ต้องยื่นภายใน  ๓๐  วัน  ตั้งแต่
๑.   วันที่เริ่มประกอบกิจการ
๒.  วันที่มีการเปลี่ยนแปลงรายการจดทะเบียน
๓.  วันเลิกประกอบกิจการค้า
***แล้วกิจการใดบ้างที่ต้องไปยื่น***
(๑)    การทำโรงสีข้าว และการทำโรงเลื่อยที่ใช้เครื่องจักร
(๒)    การขายสินค้าไม่ว่าอย่างใด ๆ อย่างเดียว หรือหลายอย่างก็ตาม คิดรวมทั้งสิ้นในวันหนึ่งวันใดขายได้เป็นเงินตั้งแต่ ๒๐ บาทขึ้นไป หรือมีสินค้าดังกล่าวไว้เพื่อขายมี     ค่ารวมทั้งสิ้นเป็นเงินตั้งแต่ ๕๐๐ บาทขึ้นไป
(๓)   การเป็นนายหน้าหรือตัวแทนค้าต่างซึ่งทำการเกี่ยวกับสินค้าไม่ว่าอย่างใด ๆ อย่างเดียวหรือหลายอย่างก็ตาม และสินค้านั้นมีค่ารวมทั้งสิ้นในวันหนึ่งวันใดเป็นเงินตั้งแต่   ๒๐ บาท ขึ้นไป
(๔)    การประกอบหัตถกรรมหรือการอุตสาหกรรมไม่ว่าอย่าง   ใด ๆ อย่างเดียว หรือหลายอย่างก็ตามและขายสินค้าที่ผลิตได้มีค่ารวมทั้งสิ้นในวันหนึ่งวันใดเป็นเงินตั้งแต่      ๒๐ บาทขึ้นไปหรือในวันหนึ่งวันใดมีสินค้าที่ผลิตได้มีค่ารวมทั้งสิ้นเป็นเงินตั้งแต่ ๕๐๐ บาทขึ้นไป
       
(๕)   การขนส่งทางทะเล การขนส่งโดยเรือกลไฟ หรือเรือยนต์ประจำทาง การขนส่งโดยรถไฟ การขนส่งโดยรถราง การขนส่งโดยรถยนต์ประจำทาง การขายทอดตลาด การรับซื้อขายที่ดิน การให้กู้ยืมเงิน การรับแลกเปลี่ยนหรือซื้อขายเงินตราต่างประเทศ การซื้อหรือขายตั๋วเงิน การธนาคาร การโพยก๊วน การทำโรงรับจำนำ และการทำโรงแรม
ทั้งนี้  ผู้ประกอบกิจการ   จะต้องไปยื่นจดทะเบียนพาณิชย์  
ณ   องค์การบริหารส่วนตำบลมะม่วงสองต้น     ที่กิจการนั้นตั้งอยู่ภายใน   ๓๐  วัน  นับตั้งแต่วันที่เริ่มประกอบกิจการ  หรือวันที่มีการเปลี่ยนแปลงรายการจดทะเบียน  หรือวันเลิกประกอบกิจการค้า  ซึ่งกิจการที่ต้องจดทะเบียน ฯนั้น    ได้แก่  โรงสีข้าว  โรงเลื่อย  ค้าปลีก  ค้าส่ง   กิจการขนส่ง  ขายเครื่องประดับอัญมณี  หัตกรรม  อุตสาหกรรม  ร้านอินเตอร์เน็ต  โรงรับจำนำ  โรงแรม  ร้านคาราโอเกะ   ตู้เพลง กู้ยืมเงิน  ซื้อขายเงินตราต่างประเทศ  ขายสินค้าและบริการผ่านระบบอินเตอร์เน็ต  ขาย   ให้เช่า  ผลิต  รับจ้างผลิต  ซีดี  ดีวีดีเพลงและภาพยนตร์  เป็นต้น
                 ยื่นจดทะเบียนพาณิชย์ได้    ณ  สำนักงานทะเบียนพาณิชย์
องค์การบริหารส่วนตำบลมะม่วงสองต้น  อำเภอเมือง  จังหวัดนครศรีธรรมราช          ในวันเวลาราชการ    หรือติดต่อสอบถาม     รายละเอียดได้ที่ส่วนการคลัง     องค์การบริหารส่วนตำบลมะม่วงสองต้น   อำเภอเมือง  จังหวัดนครศรีธรรมราช 

